Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 144

e) Differenciált szakmai ismeretek (tárgykörök) Az állattenyésztés és -nemesítés, a biotechnika, a növényi és állati biotechnológia, a fűszer- és gyógynövénytermesztés, a környezetgazdálkodás, a mezőgazdasági termékfeldolgozás és minőségvizsgálat, a növényvédelem, a növénynemesítés, a növény- és állatgenetika, a takarmányozás, a tápanyag- és vízgazdálkodás, a tej- és húsgazdálkodás, a trópusi és szubtrópusi mezőgazdaság, az erdő- és vadgazdálkodás, a kertészet, a szaktanácsadás, a mezőgazdasági szaküzletkötés, a vállalkozásszervezés, valamint a vidéki erőforrás gazdálkodás közül választható szakterület(ek)en megszerezhető speciális többlettanulmányok a tanórákban kifejezett képzési időnek mintegy 15—25%-át alkotják, illetőleg az ennek megfelelő teljesítmény legalább 40 kredit.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes